നമ്മുടെ സൈനികര് ഭാരതാംബയുടെ രക്ഷാ കവചം ദീപാവലി ദിനത്തില് കശ്മീരില് സൈനികര്ക്കൊപ്പം സൈനിക വേഷത്തില് പ്രധാനമന്ത്രി ശ്രീനഗര്: സൈനികര്ക്കൊപ്പം ദീപാവലി ആഘോഷിക്കാന് പ്രധാനമന്ത്രി നരേന്ദ്ര മോദി ജമ്മു കശ്മീരിലെ നൗഷേരയിലെത്തി. രാജ്യരക്ഷ ചെയ്യുന്നതിനിടെ ജീവന് ബലിയര്പ്പിച്ച സൈനികര്ക്ക് അദ്ദേഹം അഭിവാദ്യമര്പ്പിച്ചു. നമ്മുടെ നാടിനെ കാക്കുന്ന സൈനികര്ക്കൊപ്പമാണ് ഓരോ ദീപാവലിയും ഞാന് ആഘോഷിക്കുന്നത്. കോടിക്കണക്കിന് ഭാരതീയരുടെ ആശംസകള് നമ്മുടെ ധീരസൈനികര്ക്ക് കൈമാറുന്നതിന് വേണ്ടിയാണ് ഞാന് വന്നിരിക്കുന്നത്. സൈനികരെ അഭിഅസംബോധന ചെയ്യവെ പ്രധാനമന്ത്രി പറഞ്ഞു. നമ്മുടെ സൈനികര് ഭാരതാംബയുടെ രക്ഷാ കവചമാണ്. നിങ്ങള് കാരണമാണ് നമ്മുടെ രാജ്യത്തെ എല്ലാ ജനങ്ങളും സുരക്ഷിതരായി ഉറങ്ങുന്നതും ഉത്സവങ്ങള് ആഘോഷിക്കുന്നതും. അദ്ദേഹം കൂട്ടിച്ചേര്ത്തു. 2014ല് പ്രധാനമന്ത്രി പദത്തിലെത്തിയ ശേഷം എല്ലാ വര്ഷവും സൈനികര്ക്കൊപ്പമാണ് നരേന്ദ്ര മോദി ദീപാവലി ആഘോഷിക്കുന്നത്. കഴിഞ്ഞ വര്ഷം രാജസ്ഥാനില് ജെയ്സാല്മേറിലെ സൈനികര്ക്കൊപ്പമായിരുന്നു പ്രധാനമന്ത്രി ദീപാവലി ആഘോഷിച്ചത്.